Cont sij allen lieden dat jan gielijs die bij machte van scepen brieve van
loven steet in alle de goede die waen henrix van delbroec soe wair die belege
sijn oft hoe dat die genoempt moegen wesen in deen zijde ende wouten
van quarebbe man en momboir jouffr jehanne van hoelair sijnre ghe
sellynne weduwe des voirs wijlen henrix in dande Gestaen voir
scepen van loven hebben gekint ende ghelijdt dat zij bij raide en
middele van enigen huen vrienden ovcomen sijn en malcanden
geloeft hebben te voldoen vande punte hier nae bescreve ende
verckiert Iiden yersten alse vanden hondert pets die de voirscr
jehanne met enige anden porcelen van goeden tot huer
jouff
tocht hebben soude op alle de goede gecome van des voirs wijlen
ali
henrix en huen wegen tot seken tmijne nae uutwijzen vander vor
werde dair af voirtijden voe scepen van loven gevesticht En
desgelix van alsulken xxxv rijders erflijker renten alse de
voirs wout eer hij mett voirs jouffr johanne te huwelic
track gecregen heeft op de goede van cortbeke gecome vander
zijden der selver jouffr johanne dat voir de voirs hondert
pets en xxxv rijders de voirs wout en jouff johane
hebben selen gebruycken en ter stont aenveerden alsoe lange
als de voirs jouffr johanne leve sal alle de goede het
zij leve tsijse oft eygen die de voirs jouffr johanne
houden was ten tijde dat de voirs jan gielijs tot de
goeden des voirs wijlen henrix beleidt werdt der selver
jouffr johanne gebleve nae doode huers vaders en moeds
uutgenome de watmoelen te cortbeke mette molen beemde
dair de molen inne steet met ene cleynne beemdeken die marie
vander linde toebehoende en boender beemds gelegen inde
wijtbeemde die henrix kinde van delbroec hebben selen van
welken goede jan gielijs voirs den comer vander kinden wege
alsoe betalen sal dat de goede der voirs jouffr die zij te
huer tocht behoudt voe den selve comer onderpandt sijnde
niet gelast en selen sijn en de molde aldair sal sculdich
zijn die vivers die de voirs jouff te huer tocht
heeft wel gewatert houde en die xiiii nachte tsjairs om
te ruyme aflaten alst de voirs jouff behoeve sal Ende
dair toe de lande die de voirs wijlen henr en zij te same
cregen tot wat plaetsen die belegen sijn Desgelix oic
iiii mudde rox tsjairs erfs pachts erflic die henr wijle
absoloen den voirs wijlen henr sculdich was Item xv